**DIPLOMADÍJ PÁLYÁZATI HIRDETMÉNY 2015**

**A Magyar Építész Kamara Táj- és Kertépítészeti Tagozata 2015. évre Diplomadíj pályázatot hirdet.**

A pályázat célja, hogy ösztönözze a Budapesti Corvinus Egyetem Tájépítészeti Karán az okleveles tájépítészmérnök szakon készülő diplomamunkák színvonalának növekedését, továbbá hozzájáruljon a graduális képzésben részt vevő végzős hallgatók kiemelkedő szakmai teljesítményeinek elismeréséhez.

Feltételek, jelentkezés: a pályázaton az okleveles tájépítészmérnök MSc szakon készített, és 2015. évben sikeresen megvédett diplomamunkával lehet részt venni.

A díjra a diplomavédés bírálóbizottságai jelölhetnek a sikeresen védett diplomatervek közül szakirányonként maximum 3 kiemelkedő színvonalú munkát.

A Magyar Építész Kamara, mint a tervezőket tömörítő szervezet elsősorban a tervezési tárgyú diplomamunkák közül választja ki a díjazásra javasolt munkákat.

A pályázók diplomamunkáit a Tagozat vezetősége, mint Bírálóbizottság, 2015. szeptemberében értékeli.

Megfelelő színvonalú munkák esetén a Bizottság 3 diplomadíjat ítél oda.

A díjak kihirdetésére és átadására az Építészet Világnapján, **2015. október 5-én** (hétfő) délután kerül sor, együtt a MÉK - MÉSZ Diplomadíj kiállítással, ahol a díjazott táj- és kertépítészmérnök diplomatervek az építész, az építészmérnök, a belsőépítész, a műemlékvédelmi és a terület- és településrendezési diplomatervekkel együtt tekinthetők meg.

Budapest, 2015. június 02.

Schuchmann Péter  
MÉK Táj- és Kertépítészi Tagozatának elnöke